หุ้นปิดเช้าบวก 7.37 จุด
SET ช่วงเช้าปิดที่ระดับ 778.77 จุด เพิ่มขึ้น 7.37 จุด(+0.96%)มูลค่าการซื้อขาย 8,620.53&nbsp; ล้านบาท กลุ่มพลังงานหนุน แต่การเมืองเสี่ยงสูงขึ้น
30 มี.ค. 2553

SET ช่วงเช้าปิดที่ระดับ 778.77 จุด เพิ่มขึ้น 7.37 จุด(+0.96%)มูลค่าการซื้อขาย 8,620.53  ล้านบาท กลุ่มพลังงานหนุน แต่การเมืองเสี่ยงสูงขึ้น
นักวิเคราะห์ฯเผยตลาดหุ้นไทยเช้านี้รีบาวน์หลังปรับตัวลงไป 4 วันติด แต่วอลุ่มเทรดบาง การรีบาวน์จึงยังไปไม่ไกล โดยตลาดฯรับแรงหนุนจากหุ้นในกลุ่มพลังงานหลังราคาน้ำมันขึ้น อย่างไรก็ดี ปัจจัยการเมืองเริ่มเสี่ยงสูงขึ้นหลังทุบโต๊ะยุติการเจรจา ขณะที่ปัจจัยจากต่างประเทศวันนี้ดูดี ตลาดภูมิภาคบวกกันถ้วนหน้าแม้จะไม่มากก็ตาม หลังกรีซออกพันธบัตรเพื่อรีไฟแนนซ์หนี้ ทำให้เห็นว่ายังช่วยเหลือตัวเองได้ ค่าเงินยูโรจึงแข็งค่าขึ้นด้วย ช่วงบ่ายตลาดฯคาดทรงตัวในแดนบวก พร้อมให้แนวรับ 770 แนวต้าน 778,780 จุด
ตลาดหลักทรัพย์ปิดตลาดช่วงเช้าวันนี้ที่ระดับ 778.77 จุด เพิ่มขึ้น 7.37 จุด(+0.96%)มูลค่าการซื้อขาย 8,620.53  ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 778.77 จุด และแตะจุดต่ำสุดของช่วงเช้าที่ระดับ 774.20 จุด
นายพิชัย เลิศสุพงษ์กิจ ผู้อำนวยการอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้รีบาวน์ขึ้นหลังจากที่ได้ปรับตัวลงในช่วง 4 วันทำการที่ผ่านมา แต่วอลุ่มเทรดยังบางอยู่ ดังนั้น การรีบาวน์จึงไม่ไปไกล 
ทั้งนี้ ตลาดฯได้รับแรงหนุนจากหุ้นในกลุ่มพลังงานที่ปรับตัวขึ้นหลังจากที่ราคาน้ำมันได้ปรับตัวสูงขึ้น แต่ก็ยังมีความเสี่ยงจากปัจจัยการเมืองที่มีมากขึ้นหลังจากรัฐบาลและเสื้อแดงทุบโต๊ะยุติการเจรจา 
ส่วนปัจจัยจากต่างประเทศวันนี้ดูดี โดยตลาดหุ้นอื่นในภูมิภาคเช้านี้ต่างอยู่ในแดนบวกกันทั่วหน้า แม้ว่าจะไม่มากก็ตาม ภายหลังจากที่ทางกรีซได้ออกพันธบัตรมาเพื่อรีไฟแนนซ์หนี้ ทำให้เห็นว่าอย่างน้อยกรีซก็ยังสามารถช่วยเหลือตัวเองได้ ดังนั้น ค่าเงินยูโรวันนี้จึงแข็งค่าขึ้นด้วย
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะทรงตัวในแดนบวก พร้อมให้แนวรับ 770 จุด แนวต้าน 778,780 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTTAR  มูลค่าการซื้อขาย 864.61 ล้านบาท ปิดที่  28.25 บาท เพิ่มขึ้น 0.25 บาท          UNIQ   มูลค่าการซื้อขาย 591.33 ล้านบาท ปิดที่   5.00 บาท ราคาไม่เปลี่ยนแปลง          TCAP   มูลค่าการซื้อขาย 556.38 ล้านบาท ปิดที่  25.50 บาท เพิ่มขึ้น 1.40 บาท          IVL    มูลค่าการซื้อขาย 549.31 ล้านบาท ปิดที่  17.00 บาท ลดลง  0.40 บาท          PTT    มูลค่าการซื้อขาย 382.59 ล้านบาท ปิดที่ 251.00 บาท เพิ่มขึ้น 4.00 บาท